Stesen kereta api Paloh

Stesen kereta api Paloh ialah sebuah stesen kereta api yang terletak di pekan Paloh, daerah Kluang, Johor. Stesen ini pernah menyediakan perkhidmatan tren KTM Antarabandar dan kini merupakan sebahagian daripada laluan Perkhidmatan Tren Elektrik (ETS). Stesen ini menjadi tumpuan para penumpang setempat seperti pekan Yong Peng, Kangkar Bharu, Chamek dan Kampung Melayu Niyor. Sejarah Pembinaan awal Stesen ini telah dibuka pada 1 Julai 1909, serentak dengan stesen-stesen pada jajaran kereta api antara Gemas dan Johor Bahru yang dikenali sebagai Keretapi Negeri Johor (Johor State Railway). Jajaran ini kemudiannya digabungkan dengan Keretapi Negeri-Negeri Melayu Bersekutu (Federated Malay States Railways) menghubungkan stesen Padang Besar dengan Singapura. Stesen ini asalnya terletak di antara stesen Bekok di utara dan Chamek di selatan. Dinaik taraf Bagi memberi laluan kepada projek landasan berkembar elektrik (PLBE) antara Gemas dan Johor Bahru, stesen ini telah ditutup dan berpindah operasi ke sebuah lokasi berdekatan bermula 15 Oktober 2019. Stesen sementara ini juga dijadikan stesen alternatif kepada penduduk Chamek apabila stesen di sana ditamatkan perkhidmatan pada 7 September 2020. Pada 23 Oktober 2024, stesen baharu yang lebih besar dan canggih telah dibuka, meneruskan perkhidmatan kereta api seperti biasa. Stesen Paloh tersenarai sebagai salah satu perhentian bagi perkhidmatan ETS bermula 12 Disember 2025, sekaligus menandakan penamatan perkhidmatan Ekspres Selatan pada 1 Januari 2026. ETS merupakan satu-satunya perkhidmatan kereta api yang tersedia di stesen ini. Perkhidmatan ETS Jadual berkuat kuasa 18 April 2026: Tren ke utara EG9442 ke Padang Besar: 08:53 EP9524 ke KL Sentral: 09:48 EP9528 ke KL Sentral: 13:53 EP9530 ke KL Sentral: 16:09 EP9532 ke KL Sentral: 17:28 Tren ke selatan EP9523 dari KL Sentral: 11:14 EP9531 dari KL Sentral: 18:34 EP9533 dari KL Sentral: 20:54 EG9499 dari Padang Besar: 21:19 EP9535 dari KL Sentral: 23:12 Perkhidmatan terdahulu Jadual terakhir Ekspres Selatan yang berkuat kuasa 1 Julai 2022 dan tamat pada 31 Disember 2025: Ekspres Selatan (Gemas-JB Sentral) Arah selatan: ES41 03:57, ES43 11:45, ES45 17:17 Arah utara: ES42 11:14, ES44 17:06, ES46 20:47 Rujukan